1 av 3 droppet køkaos-truet vei
De er strålende fornøyd for at den første bølgen av mulig køkaos rundt Oslo gikk så smertefritt. Mens det tirsdag for en uke siden passerte 12.253 biler på Ring 3 ved Nydalsbrua mellom klokken 07 og 09 viser tellingen at det i dag morges bare passerte 8.223 biler. Det er en reduksjon på 32 prosent. – Vi er selvsagt svært lettet for at bilistene var lydhøre i dag. Det skyldes nok også den enorme medieoppmerksomheten. Det er nå svært viktig at ikke bilistene tror at de kan kjøre bil i morgen eller dagen etter. Det skal svært lite til for at det blir køkaos, sier prosjektleder i Statens vegvesen, Hilde Ulvik. Statens vegvesen sa i går at hvis ingen lar bilen stå, så kan det i verste fall ta fire timer mellom Sinsen og Smestad per vei. De oppfordret derfor folk til å la bilen stå.Grunnen er at de starter en tunneloppgraderingen av hele ti tunneler som vil pågå fram til 2020. Den første tunnelen, Smestadtunnelen på Ring 3 rundt Oslo, ble delvis stengt i går kveld. Ifølge Statens vegvesen har det blitt meldt om at flere benyttet kollektiv til jobb i dag. De har også foretatt uoffisielle tellinger i Smestad-området, rundt tunnelløpet som er stengt, som viser en økning på femti prosent syklister.Les : NAF raser – slik burde tunnel-kaoset vært forhindret – Mange hadde nok sin første sykkeltur til jobb i dag. Fortsetter vi slik viser jo dette at vi med endrede reisevaner kan begrense kø og kaos i denne anleggsperioden, sier Ulvik og legger til at flere nok valgte å jobbe hjemmefra i dag. Les : Ambulansetjeneste frykter for pasientene Samtidig viser trafikktallene at flere i dag en for en uke siden passerte målepunktet mellom klokken 6 og 7 i morges. – Det tyder på at flere startet dagen tidligere enn vanlig for å unngå de varslede køene, sier Ulvik.
Hele 32 prosent av det antall biler som vanligvis passerer Ring 3 i Oslo på en tirsdag, var i morges borte. Det viser rykende ferske trafikktall fra Statens vegvesen.